Naujoji kairė 95
Naujoji kairė 95 (NK95) – 2007 m. Lietuvoje susikūręs kairiųjų judėjimas, keliantis tikslą „kurti alternatyvią politiką“. Vienas pagrindinių NK95 judėjimo ideologų yra ilgą laiką D. Britanijoje studijavęs ir dirbęs filosofas Andrius Bielskis. Judėjimas paskelbė 45 tezių manifestą, kuriame teigiamos socialinio teisingumo, tolerancijos, novatoriškumo, lygybės, kovos prieš diskriminaciją, sekuliarizmo idėjos. Organizacija vienija kairiosios pakraipos aktyvistus, tokius kaip Jolanta Aidukaitė, Rasa Baločkaitė, Andrius Bielskis, Martynas Budraitis, Linas Eriksonas, Aušra Pažėraitė, Nida Vasiliauskaitė.